ai4bharat/Pralekha huggingface dataset:
کابینہ
کابینہ نے ہندستان اور اینٹی گواو باربوڈا کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل پر اشتراک کے میدان میں تعاون پر ایک مفاہمت نامے پر دستخط کو منظوری دی
وزیر اعظم کی زیر صدارت مرکزی کابینہ نے 13 جون 2023 کو جمہوریہ ہند کی الیکٹرانکس اور انفارمیشن ٹیکنالوجی کی وزارت اور اینٹی گوا و باربوڈا کی اطلاعات، مواصلاتی ٹیکنالوجی، افادیت کی وزارت کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل کے اشتراک کے شعبے میں تعاون پرمفاہمت کی عرضداشت پر دستخط کو منظوری دی۔
مفاہمت نامے کا مقصد دونوں ممالک کے ڈیجیٹل تبدیلی کے اقدامات کے نفاذ میں قریبی تعاون اور تجربات کے تبادلے اور ڈیجیٹل ٹیکنالوجیز پر مبنی حل کو فروغ دینا ہے۔ مفاہمتی عرضداشت میں بہتر تعاون کا تصور کیا گیا ہے، جس سے آئی ٹی کے شعبے میں روزگار کے مواقع پیدا ہوں گے۔
مفاہمتی عرضداشت فریقین کے دستخط کی تاریخ سے نافذ العمل ہوگا اور یہ3 سال کی مدت تک نافذ رہے گا۔
ڈیجیٹل پبلک انفرااسٹرکچر کے میدان میں جی 2جی اور بی2بی باہمی تعاون کو بڑھایا جائے گا۔ اس مفاہمتی عرضداشت میں زیر غور سرگرمیوں کی مالی اعانت ان کی انتظامیہ کے باقاعدہ آپریٹنگ مختص کے ذریعے کی جائے گی۔
ایم ای آئی ٹی وائی ، آئی سی ٹی ڈومین میں دو طرفہ اور کثیر جہتی تعاون کو فروغ دینے کے لیے متعدد ممالک اور کثیر جہتی ایجنسیوں کے ساتھ تعاون کر رہا ہے۔ اس عرصے کے دوران، ایم ای آئی ٹی وائی، آئی سی ٹی ڈومین میں تعاون اور معلومات کے تبادلے کو فروغ دینے کے لیے مختلف ممالک کی اپنی ہم منصب تنظیموں/ایجنسیوں کے ساتھ مفاہمت نامے/ ایم او سی/معاہدے کیے ہیں۔ یہ حکومت ہند کی طرف سے کئے گئے مختلف اقدامات جیسے ڈیجیٹل انڈیا، آتم نربھر بھارت، میک اِن انڈیا وغیرہ سے مطابقت رکھتا ہے، تاکہ ملک کو ڈیجیٹل طور پر بااختیار معاشرے اور علمی معیشت میں تبدیل کیا جا سکے۔ اس بدلتے ہوئے نمونے میں، باہمی تعاون کو بڑھانے کے مقصد سے کاروباری مواقع تلاش کرنے، بہترین طریقوں کے اشتراک اور ڈیجیٹل سیکٹر میں سرمایہ کاری کو راغب کرنے کی اشد ضرورت ہے۔
پچھلے کچھ سالوں میں، ہندوستان نے ڈیجیٹل پبلک انفرااسٹرکچر کے نفاذ میں اپنی قائدانہ صلاحیت کا مظاہرہ کیا ہے اورکووڈ وبا ءکے دوران بھی عوام کو خدمات کی فراہمی کامیابی کے ساتھ کی ہے۔ اس کے نتیجے میں بہت سے ممالک نے ہندوستان کے تجربات سے سیکھنے میں دلچسپی ظاہر کی ہے اور ہندوستان کے تجربات سے سیکھنے کے لیے ہندوستان کے ساتھ مفاہمت ناموں پر دستخط کیے ہیں۔
انڈیا اسٹیک سلوشنز عوامی خدمات تک رسائی اور فراہمی کے لیے آبادی کے پیمانے پر انڈیا کے ذریعے تیار کردہ اور نافذ کیے گئے ڈی پی آئی ہیں، اس کا مقصد بامعنی رابطہ فراہم کرنا، ڈیجیٹل شمولیت کو فروغ دینا اور عوامی خدمات تک بغیر کسی رکاوٹ کے رسائی کا اہل بنانا ہے۔ یہ کھلی ٹیکنالوجی پر بنائے گئے ہیں، آپس میں کام کرنے کے قابل ہیں اور صنعت اور کمیونٹی کی شرکت کو بروئے کار لانے کے لیے ڈیزائن کیے گئے ہیں جو جدت کو فروغ دیتے ہیں۔ تاہم ڈی پی آئی کی تعمیر میں ہر ملک کی منفرد ضروریات اور چیلنجز ہوتے ہیں، حالانکہ بنیادی فعالیت ایک جیسی ہے، جو عالمی تعاون کی اجازت دیتی ہے۔
صحت اور خاندانی بہبود کی وزارت
مرکزی کابینہ نے صحت اور ادویہ کے شعبے میں تعاون پر ہندوستان اور سلطنت ڈنمارک کے درمیان مفاہمتی عرضداشت کو منظوری دی
نئی دہلی،14؍جولائی2021:
وزیر اعظم جناب نریندر مودی کی صدارت میں مرکزی کابینہ نے صحت اور ادویہ کے شعبے میں تعاون کرنے پر ہندوستان کی وزارت اور خاندانی فلاح و بہبود کی وزارت اور سلطنت ڈنمارک کی وزارت صحت کے مابین مفاہمتی عرضداشت کو اپنی منظوری دے دی ہے۔
فائدے:
یہ باہمی مفاہمتی عرضداشت مشترکہ پہلوں اور ٹیکنالوجی ترقی کے توسط سے ہندوستانہ جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کی حوصلہ افزائی کرے گی۔یہ مفاہمتی عرضداشت ہندوستان اور ڈنمارک کے مابین باہمی تعلقات کو مضبوط کرے گا۔
باہمی مفاہمتی عرضداشت مشترکہ پہلوں اور صحت کے شعبے میں تحقیق کی ترقی کے توسط سے ہندوستانی جمہوریہ کی وزارت صحت و خاندانی فلاح و بہبود اور سلطنت ڈنمارک کی وزارت صحت کے مابین تعاون کو حوصلہ بخشے گا ، اس سے دونوں ملکوں کے عوام کی صحت کی صورتحال کو بہتر بنانے میں آسانی ہوگی۔
اقلیتی امور کی وزارتت
اقلیتی امور کی مرکزی وزارت 28 اگست 2021 کو نئی دہلی میں ہندستان کی آزادی کے 75 سال کے "امرت مہوتسو" کے تحت "میرا وطن ، میرا چمن" مشاعرے کا اہتمام کرے گی۔
نامور شعراء "ہندستان کی آزادی کی تقریبات" کے موقع پرعظیم مجاہدین آزادی کی قربانیوں کو یاد کرتے ہوئے اپنی نظمیں اور اشعار پیش کریں گے: مختار عباس نقوی
اقلیتی امور کے مرکزی وزیر جناب مختار عباس نقوی نے آج یہاں کہا کہ ہندستان کی آزادی کے 75 سال کے "امرت مہوتسو" کے ایک حصے کے طور پر "میرا وطن ، میرا چمن" مشاعرہ نئی دہلی میں 28 اگست 2021 کو منعقد کیا جائے گا۔
جناب نقوی نے کہا کہ نامور شعراء "ہندستان کی آزادی کے جشن کی تقریبات" کے اس موقع پرعظیم مجاہدین آزادی کی قربانیوں کو یاد کرتے ہوئے اپنی نظمیں اور اشعار پیش کریں گے۔ راجدھانی کے ڈاکٹر امبیڈکر انٹرنیشنل سنٹر میں "میرا وطن ، میرا چمن" مشاعرہ میں وہ اپنی شاعری کے ذریعے لوگوں کو "تقسیم کی ہولناکیوں اور تکالیف" سے بھی آگاہ کریں گے۔
انہوں نے کہا کہ ’’ امرت مہوتسو ‘‘ کے تحت اقلیتی امور کی مرکزی وزارت 2023 تک ملک بھر میں ’’ میرا وطن ، میرا چمن ‘‘ مشاعرے اور کوی سمیلینوں کا انعقاد کر رہی ہے
جن میں معروف اور ابھرتے ہوئے شاعر ہندوستان کی آزادی کے 75 برسوں سے متعلق یادوں سے بھرپور پیغامات عام کریں گے۔
وزیر موصوف نے بتایا کہ معروف شعرا جیسے وسیم بریلوی ، محترمہ شبینہ ادیب ، جناب منظر بھوپالی، ڈاکٹر وی پی سنگھ، محترمہ صبا بلرامپوری، جناب حسیب سوز، ڈاکٹر اعزاز پاپولر میرٹھی، سردار سریندر سنگھ شج، جناب سکندر حیات گڑبڑ، جناب خورشید حیدر، جناب عقیل نعمانی، ناظم مشاعرہ ڈاکٹر عباس رضا نیئر جلالپوری
"مشاعرہ" میں سامعین کو مسحور کریں گے۔
جناب نقوی نے کہا کہ "مشاعرہ" اور "کوی سمیلن" ہمارے ملک کی بھرپور ثقافتی وراثت کا حصہ ہیں جو "کثرت میں وحدت" کے تانے بانے کو تقویت بخشتے ہیں۔ "مشاعرہ" جیسے پروگرام امن کا پیغام پھیلاتے ہیں اور معاشرتی ہم آہنگی اور بھائی چارے کو بھی مضبوط بناتے ہیں۔ انہوں نے مزید کہا کہ اس طرح کے پروگراموں سے نئی نسل کو ملک کی آرٹ اور ثقافت کی بھرپور وراثت سے بھی آگاہی حاصل ہوتی ہے۔
<><><><><>
ش ح،ع س، ج
U.No. : 8214
(Visitor Counter : 202
زراعت اور کاشتکاروں کی فلاح و بہبود کی وزارت
وزیر اعظم مودی 31 مئی کو شملہ میں سرکاری اسکیموں کے مستفیدین سے گفت و شنید کریں گے
وزیر اعظم کسان سمان ندھی اسکیم کی 11 ویں قسط جاری کریں گے جس کی مالیت 21,000 کروڑ روپے ہے
مرکزی وزیر زراعت جناب نریندر سنگھ تومر ملک گیر پروگرام میں پوسا  کے کسانوں کے ساتھ شامل ہوں گے
نئی دہلی، 29 مئی 2022:
آزادی کا امرت مہوتسو سال بھر کی تقریبات کے تحت 31 مئی کو مختلف مرکزی وزارتوں کی ایک بہت بڑی مشترکہ تقریب منعقد کی جائے گی جس میں وزیر اعظم جناب نریندر مودی مہمان خصوصی کے طور پر شریک ہوں گے۔ شملہ  میں "غریب کلیان سمیلن" نامی اس قومی سطح کے پروگرام میں جناب مودی ویڈیو کانفرنسنگ کے ذریعے 9 مرکزی وزارتوں/محکموں کے ذریعہ چلائے جانے والے 16 اسکیموں/پروگراموں کے مستفیدین سے گفت و شنید کریں گے۔ وہ 10 کروڑ سے زائد کسانوں کو 20 ہزار کروڑ روپے سے زائد مالیت کی وزیر اعظم کسان سمان ندھی کی گیارہویں قسط جاری کریں گے۔ مختلف ریاستی دارالحکومتوں، ضلعی ہیڈ کوارٹروں اور کرشی وگیان کیندروں  میں بھی پروگراموں کا انعقاد کیا جائے گا۔ پروگراموں کے اس سلسلے کے حصے کے طور پر زراعت اور کسانوں کی فلاح و بہبود کے مرکزی وزیر جناب نریندر سنگھ تومر پوسا  میں کسانوں کے ساتھ شامل ہوں گے۔
یہ ملک کا اب تک کا سب سے بڑا واحد پروگرام ہوگا جس کے تحت تمام اضلاع میں ملک بھر میں تبادلہ خیال کیا جائے گا جس کے دوران وزیر اعظم جناب مودی مرکزی اسکیموں مثلاً پردھان منتری کسان سمان ندھی، پردھان منتری اجولا یوجنا، پوشن ابھیان، پردھان منتری ماتری وندنا یوجنا، سوچھ بھارت مشن ، جل جیون مشن اور امروت، پردھان منتری سوانیدھی یوجنا، ون نیشن ون راشن کارڈ، پردھان منتری غریب کلیان انا یوجنا، آیوشمان بھارت پی ایم جن آروگیہ یوجنا، آیوشمان بھارت صحت اور تندرستی مراکز اور پردھان منتری مدرا یوجنا سے ان کی زندگیوں پر پڑنے والے اثرات کے بارے میں گفت و شنید کریں گے۔
دو مرحلوں پر مشتمل پروگرام کے تحت ریاست/ضلع/کے وی کے سطح کی کارروائی صبح 9.45 بجے شروع ہوگی اور یہ صبح 11 بجے کے قریب قومی سطح کے پروگرام سے منسلک ہوجائیں گے۔ قومی پروگرام دوردرشن کے قومی اور علاقائی چینلوں پر براہ راست نشر کیا جائے گا۔ قومی پروگرام مائی گوو کے ذریعے ویب کاسٹ بھی کیا جائے گا جس میں لوگ اندراج کر سکیں گے۔ اسے یوٹیوب، فیس بک، ٹویٹر، انسٹاگرام وغیرہ جیسے دیگر سوشل میڈیا چینلوں کے ذریعے بھی دیکھا جاسکے گا۔
وزارت اطلاعات ونشریات
’کورنگو پیڈل‘ سائیکل کے ساتھ ایک نسل کے جذباتی رشتہ کو دکھاتی ہے
’کورنگو پیڈل‘ بچپن کی معصومیت اور باپ بیٹے کے رشتے کے جذبات کو ظاہر کرتی ہے: کملا کنن، ہدایت کار
’کورنگو پیڈل‘ سائیکل چلانا سیکھنے میں ایک بچے کی دلچسپی کو دکھاتی ہے جب کہ اس کے والد کو سائیکل چلانا نہیں آتا ہے۔ فلم کے ہدایت کار کملا کنن نے بتایا کہ ’’یہ کہانی میرے دماغ میں گھومتی رہی کیوں کہ سائیکل میرے بچپن کی سب سے زیادہ مرغوب چیزوں میں سے ایک تھی۔ سائیکل چلانا سیکھنے سے خود اعتمادی حاصل ہوتی ہے، اسی نے مجھے یہ فلم بنانے کے لیے آمادہ کیا۔‘‘
گوا میں 53ویں ہندوستانی بین الاقوامی فلم فیسٹیول کے دوران پی آئی بی کے ذریعے منعقد کیے جا رہے ’ٹیبل ٹاکس‘ اجلاس میں سے ایک میں میڈیا اور اس فیسٹیول کے نمائندوں کے ساتھ بات چیت کرتے ہوئے کملا کنن نے کہا کہ ’کورنگو پیڈل‘ سائیکل کے ساتھ ایک نسل کے جذباتی رشتوں کو دکھاتی ہے۔
جب پوچھا گیا کہ سائیکل کے بارے میں فلم بنانے میں ان کی دلچسپی کیسے ہوئی تو کملاکنن نے کہا، ’’سائیکل ہمارے بچپن کی یاد دلاتی ہے اور اس فلم کے ذریعے ناظرین کو بھی ان کے بچپن کی یاد دلائی جاتی ہے۔‘‘ انہوں نے کہا کہ طفل اداکاروں کی معصومیت جب ان کی شرارت، دوستی کے رشتے اور جذبات کے ساتھ پیش کی جاتی ہے تو یہ ناظرین کو ان کے ناسٹلجیا سے بھر جاتی ہے۔
جب بڑے بجٹ کی فلموں سے ان کی اس فلم کو ملنے والے مقابلے کے بارے میں پوچھا گیا تو ہدایت کار نے کہا کہ بڑے پیمانے پر ناظرین تک پہنچنے کے لیے جو چیز ضروری ہے وہ ہے فلم کی کہانی، پوری طرح مربوط اسکرپٹ اور اداکاروں کی کارکردگی۔
فلم میں اپنے تجربات کے بارے میں بولتے ہوئے اداکار کالی وینکٹ نے مانا کہ تمل میں 90 سے زیادہ فلموں میں اداکاری کرنے کے باوجود انہوں نے اس فلم میں ڈیبیو کرنے والے طفل اداکاروں سے بہت کچھ سیکھا۔ اسی میں اپنی بات جوڑتے ہوئے فلم کی کہانی لکھنے والی راستی الگپن نے خوشی ظاہر کرتے ہوئے کہا کہ ہدایت کار نے کہانی میں جذبات کو ایمانداری سے قید کرتے ہوئے اسے خوبصورتی سے پردے پر اتارا ہے۔
راسی الگپن کی مختصر کہانی ’سائیکل‘ پر مبنی یہ فلم بین الاقوامی مقابلے کے زمرہ میں 53ویں آئی ایف ایف آئی کے گولڈن پیکاک ایوارڈ اور یونیسیف – آئی سی ایف ٹی گاندھی میڈل کی دعویدار ہے۔ وژوئل طور پر یادگار اور ناسٹلجیا سے بھری اس فلم کی موسیقی گبران کے ذریعے تیار کی گئی ہے، جس میں طفل اداکار سنتوش ’’ماری‘‘ کا مرکزی کردار نبھا رہے ہیں اور اداکار کالی وینکٹ ان کے والد ’’کنڈا سامی‘‘ کا رول نبھا رہے ہیں۔
فلم کے بارے میں –
ہدایت کار: کملا کنن ایس
فلم ساز: #مونٹاج، یو وی ڈبلیو بزنس پرائیویٹ لمیٹڈ
اسکرپٹ رائٹر: پربھاکر، کملا کنن
سنیماٹوگرافر: سومی بھاسکرن
ایڈیٹر: شیونندیشورن
اداکار: کالی وینکٹ، سنتوش، راگھون، گیان سیکر، رتیش، اے ای سائیں گنیش
2022 | تمل | رنگین | 119 منٹ
تلخیص:
1980 کی دہائی میں واقع یہ فلم، طفل اداکار مریپن  اور سائیکل چلانا سیکھنے کی اس کی تلاش کے بارےمیں ہے۔ گاؤں میں پہلی کرایے پر سائیکل کی دکان کھلی ہے۔ جب کرایے پر سائیکل لینے کے لیے پیسے دینے سے ماری کو منع کر دیا جاتا ہے تو وہ چوری چھپے اپنی پیار جتانے والی ماں سے کرایے پر سائیکل لینےکے لیے پیسہ لیتا ہے اور اب اس کے سائیکل چلانا سیکھنے کے ادوارمیں دلچسپ واقعات رونما ہوتے ہیں اور اجنبیوں کے ساتھ ملاقاتیں ہوتی ہیں۔
ہدایت کار: کملا کنن ایس تمل فلم صنعت میں فلم ہدایت کار اور فلم ساز ہیں۔ ان کی ہدایت کاری کی پہلی فلم مدھوبان کڈئی  تھی، اس کے بعد وٹم اور کورنگو پیڈل  آئی۔
فلم ساز: مونٹاج ایک فلم پروڈکشن کمپنی ہے جو فیچر فلموں کے پروڈکشن، ڈیزائن، اشتہار، بجٹ اور ریلیز کے کاموں سے جڑی ہوئی ہے۔ اس کمپنی نے مدھوبان کڈئی ، کادل کان کٹوتھے  اور کورنگو پیڈل  بنائی ہے۔
وزارتِ تعلیم
ایچ آر ڈی کے وزیر نے نئی دلّی میں ویبینار کے ذریعہ اعلیٰ تعلیم کے 45000 اداروں کے سربراہوں سے گفتگو کی
جناب نشنک نے اعلیٰ تعلیم کے تمام اداروں پر زور دیا کہ وہ این اے اے سی ایکریڈیٹیشن کے عمل میں شامل ہوں
نئی دلّی ،28 مئی / انسانی وسائل کے فروغ کے وزیر جناب رمیش پوکھریال نشنک نے بنگلورو میں نیشنل اسسمنٹ اینڈ ایکریڈیٹیشن کونسل  کی میزبانی میں ویبینار کے ذریعے آج ملک بھر کے اعلیٰ تعلیم کے 45000 سے زیادہ اداروں کے سربراہوں سے گفتگو کی ۔ وزیر موصوف نے تعلیم کے ماہرین سے ، جن میں وائس چانسلرس / رجسٹرار / پروفیسر / آئی کیو اے سی ہیڈس / اور پورے ملک کے فیکلٹی ارکان شامل تھے ، گفتگو کی ۔
عالمی وباء کے اس دور میں این اے اے سی کے ذریعہ کئے گئے اقدامات کی ستائش کرتے ہوئے جناب پرکھریال نے ملک میں اعلیٰ تعلیمی اداروں پر زور دیا کہ وہ موجودہ صورت حال کو نظام میں موجود خامیوں کو دور کرنے کے موقع کےطور پر استعمال کریں ۔ انہوں نے ماہرین تعلیم ، طلباء اور والدین پر زور دیا کہ وہ آن لائن طریقہ کار اپنائیں اور اس موقع کا استعمال کریں تاکہ طلباء کا تعلیمی سیشن جاری رہے اور اعلیٰ تعلیمی اداروں میں کوئی رکاوٹ نہ آئے ۔ انہوں نے کہا کہ ملک میں آن لائن نظام کو بہتر بنانے اور اس میں توسیع کرنے کی فوری ضرورت ہے اور تعلیم فراہم کرنے والوں کو اس کی رسائی میں اضافے کے لئے تعاون کرنا چاہیئے تاکہ آن لائن تعلیم دیہی علاقوں تک بھی پہنچ سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2863
(Visitor Counter : 136
وزارت خزانہ
مرکزی حکومت نے خصوصی قرضہ جاتی کھڑکی کے تحت جی ایس ٹی معاوضہ کے طور پر 6000 کروڑ روپئے کا قرض لیا اور 16 ریاستوں کو پہلی قسط کے طور پر منتقل کیا
نئی دہلی، 23 /اکتوبر 2020 ۔ مرکزی حکومت نے سال 2020-2021 کے دوران جی ایس ٹی کے کلیکشن میں کمی کے مسئلے کے تدارک کے لئے ایک خصوصی قرضہ جاتی کھڑکی کھولی ہے۔ 21 ریاستوں اور مرکز کے زیر انتظام 2 علاقوں میں اس خصوصی کھڑکی کا متبادل اختیار کیا ہے جو وزارت خزانہ کے تال میل سے بیک ٹو بیک قرضہ لینے کے عمل پر مشتمل ہے۔
ان میں سے پانچ ریاستوں میں جی ایس ٹی معاوضے کے تعلق سے کوئی کمی نہیں ہے۔ آج مرکزی حکومت نے 6000 کروڑ روپئے کا قرض لیا اور 16 ریاستوں کو پہلی قسط کے طور پر منتقل کیا۔ یہ ریاستیں ہیں – آندھرا پردیش، آسام، بہار، گوا، گجرات، ہریانہ، ہماچل پردیش، کرناٹک، مدھیہ پردیش، مہاراشٹر، میگھالیہ، اڈیشہ، تمل ناڈو، تری پورہ، اترپردیش، اتراکھنڈ اور مرکز کے زیر انتظام 2 علاقے: دہلی اور جموں و کشمیر ۔
یہ قرضہ 5.19 فیصد کی شرح سود پر لیا گیا ہے۔ ریاستوں کو ہر ہفتہ 6000 کروڑ روپئے جاری کئے جانے کا ارادہ ہے۔ توقع ہے کہ ٹِینور آف بوروئنگ کے 3 سے 5 سال رہنے کا امکان ہے۔
قانون اور انصاف کی وزارت
پریس اعلامیہ
ہندوستان کے آئین کی دفعہ 124کی شق  کے ذریعہ تفویض کردہ اختیارات کااستعمال کرتے ہوئے ، عزت مآب صدرجمہوریہ ہند نے مورخہ 18مئی 2023کو بموجب اسی نمبر کے نوٹیفیکیشن کے مطابق ،
- آندھراپردیش ہائی کورٹ کے چیف جسٹس جناب جسٹس پرشانت کمارمشرا اور  سینئرایڈوکیٹ جناب کلپتھی وینکٹارمن وشواناتھن کو سپریم کورٹ آف انڈیا کا جج مقررکیاہے ۔ ان جج حضرات کی تقرری ان کے عہدہ سنبھالنے کی تاریخ سے عمل میں آئے گی ۔
امور داخلہ کی وزارت
آفات کے بندوبست کی قومی اتھارٹی کی مانسون سے قبل کی اور مانسون کی صورتحال پر جائزہ میٹنگ
گرمی کی لہر اور مانسون کی تیاریوں کا جائزہ لینے کے لئے پانچ مئی کو وزیر اعظم جناب نریندر مودی کی سربراہی میں جائزہ میٹنگ کے بعد آفات کے بندوبست کی قومی اتھارٹی  نے جنوب مغربی مانسون کے لئے مانسون سے قبل کی اور مانسون کی صورتحال کا جائزہ لینے کے لئے میٹنگ کی۔ میٹنگ میں ہندوستانی محکمۂ موسمیات ، نیشنل ریموٹ سینسنگ سنٹر ، سنٹرل واٹرکمیشن ،، انٹیگریٹڈ ڈیفنس اسٹاف، آفات سے نمٹنے والی فورس ، انڈین کوسٹ گارڈ، ہاؤسنگ اور شہری امور کی وزارت کے لئے افسران اور سیلاب کے خدشوں والی انیس ریاستوں/ مرکزی انتظام والے علاقوں کے ریڈیڈنٹ کمشنر شامل ہوئے۔
میٹنگ میں انیس ریاستوں اور مرکزی انتظام والے علاقوں میں آفات کے بندوبست کے منصوبوں کا جائزہ لیا گیا۔ اسٹیٹ ایمرجنسی آپریشن سنٹرز اور ڈسٹرکٹ ایمرجنسی آپریشن سنٹرز کو پورے سال ساتوں دن چوبیس گھنٹے مستعدی کے ساتھ کام کرتے رہنے کو یقینی بنانے پر تبادلہ خیال کیا گیا۔ آئی ایم ڈی نے مطلع کیا کہ جنوب مغرب مانسون کی پیشگوئی معمول کے مطابق رہے گی۔ این ڈی آر ایف پہلے ہی سے زیادہ مخدوش علاقوں میں سیلاب کے امکان پر متعلقہ ریاستوں/ مرکزی انتظام والے علاقوں میں اہلکاروں کی تعیناتی پر بات چیت کررہا ہے۔
وزیر اعظم نریندر مودی کی سفارشات کی بنیاد پر سیلاب کی پیشگی وارننگ کے مربوط نظام اور فیصلہ سازی پر تبادلہ خیال ہوا۔ اس سسٹم کے شہری علاقوں میں سیلاب کو کم کرنے میں بڑی مدد ملے گی اور اگر ان ریاستوں کے بلدیاتی ادارے اسے کام میں لائیں تو صورتحال کو بہت حد تک خرب ہونے سے روکا جاسکتا ہے۔ آبی ذخائر اور باندھوں میں خطرے اور وارننگ کے لیول پر بھی تبادلہ خیال کیا گیا اور بروقت روک تھام کی ضرورت کو اجاگر کیا گیا۔
ریت کی کانوں اور کوئلہ کانوں میں سیلاب کا پانی بھرجانے کے بڑھتے خطرات پر بھی بات ہوئی۔ شہری علاقوں میں سیلاب کی پیشگوئی اور ان علاقوں میں جہاں اچانک سیلاب آنے کا خطرہ رہتا ہے ان پر بھی غور کیا گیا۔ سیلاب کے خطروں والے علاقوں کے نقشے کی تیاری میں این آر ایس سی کی کوششوں کو بھی اجاگر کیا گیا۔ دامنی ایپ: ناؤکاسٹ اور مختلف گوگل الرٹ کو بھی پیشگی وارننگ کے لئے اہم سمجھا گیا ہے، تاکہ آنے والےمانسون سیزن میں ایک بھی جان نہ جانے کا نشانہ حاصل کیا جاسکے۔
وزارت آیوش
مرکزی حکومت کی صحت اسکیم  کے آیوش شعبے کو سینئر سطح کی افرادی قوت میں تبدیلی کے ذریعہ فروغ دیا گیا
نئی دہلی، 5 مارچ 2021، مرکزی حکومت کی صحت اسکیم  کی آیوش اکائیوں کے کام کاج کو ضرورت کے مطابق بنانے کی ایک بڑی تدبیر کے طور پر آیوش وزارت نے 5 مارچ 2021 کو 78 آیوش فزیشنوں کے ایک پینل کو سینئر ایڈمنسٹریٹیو گریڈ میں ترقی دیکر چیف میڈیکل آفیسرز کے عہدے پر فائز کیا۔ ان آیوش فزیشنوں کا تعلق آیوروید، ہومیو پیتھی، یونای اور سدھ طریقہ علاج سے ہے اور ان میں سب سے زیادہ تعداد یعنی 39 افسر ہومیوپیتھی سے تعلق رکھتے ہیں۔
سی جی ایچ ایس کی آیوش اکائیاں مرکز حکومت کے دائرہ کار میں اہم رول ادا کرتی ہیں اور یہ ایک سال میں تقریباً 6 لاکھ مریضوں کا علاج کرتی ہیں۔ حال ہی کے برسوں میں ان اکائیوں میں آنے والے ایسے مریضوں کی تعداد میں اضافہ ہوا ہے جو امراض کے علاج کے علاوہ عام صحت اور تندرستی کے لئے طریقوں کی تلاش میں آتے ہیں۔ سینئر سطح پر اس فوری ترقی کا افرادی قوت کے استعمال کے ذریعہ سی جی ایچ ایس صحت دیکھ ریکھ نظام پر مثبت اثر پڑنے کی توقع ہے۔
آیوش فزیشئنوں کی یہ ترقی جون 2018 میں نوٹیفائی کئے گئے بھرتی کے اصولوں میں شامل ڈی اے سی پی اسکیم کے نئے ضابطوں کی وجہ سے ممکن ہوئی ۔ ان میں سے کئی فزیشیئن کئی برسوں سے ترقی کا انتظار کررہے ہیں۔ آیوروید، ہومیو پیتھی، یونانی اور سدھ طریقہ علاقہ کے مجموعی طور پر 78 فزیشئنوں ، جو سینئر ایڈمنیسٹریٹیو گریڈ میں ترقی دیئے کے اہل پائے گئے، ان پر 2 فروری 2021 کو حکومت ہند کے سکریٹری  وید راجیش کوٹیچا کی صدارت میں منعقدہ ڈی پی سی میں غور کیا گیا۔
کمیٹی نے عملے اور تربیت کے محکمے کے رہنما خطوط ’’میریٹ کا تو اعتراف کیا جانا چاہیے اور اس کو نوازا جانا چاہیے لیکن کسی افسر کے کیریئر میں آگے بڑھنے کو اسی پر موقوف نہیں ہونا چاہیے بلکہ سخت محنت ، اچھے سلوک اور اور نتائج برآمد کرانے والی کارکردگی کو بھی اہمیت دی جانی چاہیے‘‘ کی بنیاد پر امیدواروں کی اہلیت پر غور کیا گیا۔
سی جی ایچ ایس کی آیوش اکائیوں میں حالیہ برسوں میں بنیادی ڈھانچے کو اپ گریڈ کرنے کے لئے بہت سے اقدامات کئے گئے ہیں۔ ان اکائیوں میں کلاؤڈ پر مبنی آیوش ہیلتھ منیجمنٹ انفارمیشن سسٹم  شروع کئے جانے کا بھی منصوبہ ہے، جس سے ان کی صلاحیت اور موثر ہونے میں مزید اضافہ ہوگا۔ موجودہ ترقیاں ان ایچ آر اقدامات کا ایک حصہ ہیں جو جدید کاری کے منصوبوں کے پس منظر میں سسٹم کا کام کاج بہتر بنانے کے لئے کئے جارہے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U-2189
(Visitor Counter : 133
مکانات اور شہری غریبی کے خاتمے کی وزارت
دہرہ دون اسمارٹ سٹی نے کووڈ-19 کا مقابلہ کرنے کے لیے کچھ اقدامات کیے ہیں جن میں انٹگریٹیڈ کمانڈاینڈ کنٹرول سینٹر، سی سی ٹی ویز اور لاک ڈاؤن کے پاس شامل ہیں
نئی دہلی،11 مئی، 2020، دہرہ دون اسمارٹ سٹی لمیٹڈ  نے کووڈ-19 کے خلاف لڑائی میں جائزہ لینے اور نگرانی کی سرگرمیوں میں انگریٹیڈ کمانڈ اینڈ کنٹرول سینٹر کا استعمال کیا ہے۔ ڈی ایس سی ایل حکام نے کووڈ-19 کی ضرورتوں کے بندوبست اور منصوبہ بندی کے لیے ضلع انتظامیہ کے ساتھ تال میل سے کام کیا ہے۔ ڈی ایس سی ایل اور ضلع انتظامیہ نے ویڈیو اور ٹیلی کانفرنسنگ کے ذریعے ٹیکنالوجی کے طریقوں مثلاً ایچ پی ای، ایس جی ایل اورویب لائن کا استعمال کرکے اس بات کو یقینی بنایا ہے کہ یہ ادارے کارروائی اورعمل درآمد کے معاملے میں ایک اہم رول ادا کریں۔
انٹگریٹیڈ کمانڈ اینڈ کنٹرول سینٹر
دہرہ دون اسمارٹ سٹی لمیٹڈ نے دوہرہ دون انگریٹیڈ کمانڈ اینڈ کنٹرول سینٹرکے ذریعے اسپتالوں میں قرنطینہ وارڈوں کے جائزے کا کام متعارف کرایا ہے۔ ڈی ایس سی ایل نے دون ، کورونیشن اور گاندھی شتابدی نیزسبہارتی اسپتالوں اور تقجین ہوٹل میں پہلے ہی سی سی ٹی ویز لگا دیئے ہیں جس کا مقصد سی سی ٹی وی نگرانی نظام اور ان کی ویڈیو فوٹیج کے ذریعے ہفتے کے ساتوں دن میں چوبیس گھنٹے سکیورٹی فراہم رہے۔ ا سی طرح کی فوٹیج جوآئیسو لیشن/ قرنطینہ مقامات پر چہروں کو پہچاننے کے طریقوں پر مبنی ہوگی آئی سی سی سی میں اسٹور کی جائے گی۔
سی سی ٹی ویز کی تنصیب اس بات کو یقینی بنانے کی سمت میں ایک اور قدم ہے کہ سروس پرووائڈرس جو قرنطینہ میں موجود لوگوں کے افراد کے ساتھ رابطہ رکھیں گے، محفوظ اور حفاظت رہیں۔
ضروری خدمات کے لیے لاک ڈاؤن پاس
دہرہ دون اسمارٹ سٹی نے ایک کمپیوٹر ایپلی کیشن تیار کی ہے جسے ‘‘اسیشنل سروس لاک ڈاؤن پاس’’ کا نام دیا گیا ہے۔ اگر کوئی شہری لاک ڈاؤن کے دوران کسی بھی ہنگامی خدمت کے لیے جانا چاہتا ہے تو وہ پاس کے لیے درخواست دے سکتا ہے، اس کی منظوری حاصل کرسکتا ہے اور پھر اپنے گھر سے جاسکتا ہے اور ضلع کی سطح کی / شہر کی سطح کی ایمرجنسی کا استعمال کرسکتا ہے۔
معمر شہریوں، جنازے، طبی خدمات، خوراک کی سپلائی اور گروسری خدمات، ہوم ڈلیوری، آئی سی اور ٹیلی کام خدمات وغیرہ کے لیے ضروری خدمات حاصل ہوں گی۔
ضروری خدمات کے لاک ڈاؤن پاس
عوامی آگاہی مہمیں
دہرہ دون اسمارٹ سٹی لاک ڈاؤن کے بارےمیں آگاہی پھیلا رہی ہے اور ان خدمات کے بارے میں جو واقفیت بہم پہنچا رہی ہے جو میونسپل کارپوریشن اور دیگر سرکاری خدمات کی طرف سے فراہم کی جارہی ہیں۔ دہرہ دون اسمارٹ سٹی اپنے سماجی میڈیا طریقوں سے مثلاً فیس بک، ا نسٹا گرام، ٹوئیٹر اور واٹس ایپ گروپ شامل ہیں، ڈی ایس سی ایل کے تمام پروجیکٹوں میں آگاہی فراہم کر رہی ہے۔
وی ایم ڈیز کے ذریعے آگاہی
کووڈ-19 کے بارے میں آگاہی کا پیغام مختلف ویری ایبل ، میسیجنگ ڈسپلیز  پر مشتہر کیا جارہا ہے جنھیں شہر کے مختلف اہم مقامات پر رکھا جارہا ہے۔ وی ایم ڈیز کے ذریعے ایمرجنسی نمبر مثلا پولیس، صحت اور دیگر اہم محکموں کے نمبرمشتہر کیے جارہے ہیں۔
کوئلے کی وزارت
کوئلے کی کان کنی کا طریقہ کار
کوئلے اور لگنائٹ کے کانوں / بلاکس کی نیلامی کے طریقہ کار کو محصول کی تقسیم کی بنیاد پر کوئلہ / لگنائٹ کی فروخت کے لیے 20.05.2020 کو منظور کیا گیا تھا اور 28.05.2020 کو اس سلسلے میں حکم نامہ جاری کیا گیا تھا۔ طریقہ کار کی نمایاں خصوصیات ذیل میں ہیں:
- محصول کی تقسیم کے طریقہ کار کی بنیاد پر۔ فلور فیصد 4% پر۔
- مکمل دریافت شدہ کے ساتھ ساتھ جزوی طور پر دریافت شدہ کوئلہ بلاکس پر لاگو۔
- پیشگی رقم جیولوجیکل ذخائر کی قدر پر مبنی ہے۔
- کوئلہ کی کل مقدار اور تصوراتی یا اصل قیمت جو بھی زیادہ ہو اس کی بنیاد پر کامیاب بولی دہندہ محصولات کے حصول کی فیصد کی بنیاد پر ماہانہ محصول کا حصہ ادا کرے۔
- سی بی ایم کے استحصال کی اجازت۔
- کوئلے کی فروخت اور / یا استعمال پر کوئی پابندی نہیں۔ کوئلے کی تیاری کے شیڈول میں زیادہ لچک۔
کوئلے کی پیداوار کے معاملے میں کول انڈیا لمیٹڈ  دنیا کی سب سے بڑی کمپنی ہے۔ سی آئی ایل دو طرفہ ایندھن کی فراہمی کے معاہدوں اور مفاہمت کی یاد داشتوں کے ذریعے اپنے منسلک بجلی اور غیر بجلی صارفین کو کوئلہ فروخت کرتی ہے۔ سی آئی ایل مختلف ای نیلامی اسکیموں کے ذریعہ تاجروں سمیت صارفین کو کوئلہ فروخت کرتی ہے۔
سال 2020-21 کے دوران درآمد شدہ کوئلہ کوئلے کی اصل طلب کا 23.7 فیصد تھا۔
کول مائنز  ایکٹ، 2015 [سی ایم ایس پی ایکٹ] اور مائنز اینڈ منرلز  ایکٹ 1957 [ایم ایم ڈی آر ایکٹ] کی دفعات کے مطابق، کوئلے کی کانوں کو نیلامی کے ذریعہ نجی سیکٹر کی کمپنیوں کو مختص کیا گیا ہے۔ کوئلے کی کانوں کی نیلامی ای پلیٹ فارم کا سیکیورٹی آڈٹ کروانے کے بعد ای پلیٹ فارم پر کی جاتی ہے۔ مزید یہ کہ کوئلہ بلاک مختص کرنے سے متعلق جرم میں سزا یافتہ اور تین سال سے زیادہ قید کی سزا پانے والا کوئی بھی سابقہ الاٹی نیلامی میں حصہ لینے کے اہل نہیں ہے۔
پارلیمانی امور، کوئلہ اور معدنیات کے وزیر جناب پرہلاد جوشی نے آج لوک سبھا میں یہ معلومات فراہم کی۔
صدر جمہوریہ کا سکریٹریٹ
صدر جمہوریہ ہند 10 سے 11 فروری تک اڈیشہ کا دورہ کریں گی
ہندوستان کی صدر جمہوریہ محترمہ دروپدی مرمو 10 سے 11 فروری تک اڈیشہ کا دورہ کریں گی۔
صدر جمہوریہ 10 فروری 2023 کو بھوبنیشور میں جنن پربھا مشن کے یوم تاسیس کی تقریب میں بہ نفس نفیس شرکت کریں گی۔ اسی دن وہ راما دیوی ویمنز یونیورسٹی کے دوسرے جلسۂ تقسیم اسناد میں شریک ہوں گی۔
گیارہ فروری 2023 کو صدر جمہوریہ کٹک میں آئی سی اے آر -نیشنل رائس ریسرچ انسٹی ٹیوٹ میں دوسری رائس کانگریس کا افتتاح کریں گی۔
وزارت دفاع
فوجی اسپتال
نئی دلّی ، 24 مارچ / ملک بھر میں مختلف فوجی اسپتالوں کے بنیادی ڈھانچے کو بہتر بنانے کی خاطر سالانہ اہم کاموں کے پروگرام  کے تحت اضافی تعمیر اور تجدید کے کام مسلسل کئے جاتے ہیں ۔
اس کے علاوہ ، اسپتالوں میں حفظانِ صحت کی خدمات اور موثر کار کردگی میں اضافے کی خاطر کم بجٹ والے کاموں میں خصوصی مرمت، تجدیدی کام اور دفاعی کاموں کے پروسیجر - 2007 کے پیرا 35 کے تحت آنے والے ضروری کام انجام دیئے جاتے ہیں ۔ اس کے لئے ہر مالی سال میں تجدید اور جدید کاری کے لئے کمان اور فوجی ہیڈ کوارٹر سے فنڈ مختص کئے جاتے ہیں ۔
یہ معلومات آج دفاع کے وزیر مملکت جناب شری پد نائک نے ڈاکٹر رام پتی رام ترپاٹھی کے پوچھے گئے ایک سوال کا تحریری جواب دیتے ہوئے لوک سبھا میں فراہم کیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2990
(Visitor Counter : 51